open-index/open-wikipedia-markdown huggingface dataset:
బాసిలిక్సిమాబ్

**బాసిలిక్సిమాబ్**, అనేది మూత్రపిండ మార్పిడి తర్వాత తిరస్కరణను నివారించడానికి ఉపయోగించే ఒక ఔషధం. ఇది సిక్లోస్పోరిన్, కార్టికోస్టెరాయిడ్స్‌తో కలిపి ఉపయోగించబడుతుంది. ఇది సిరలోకి ఇంజెక్షన్ ద్వారా ఇవ్వబడుతుంది.

ఈ మందు వలన మలబద్ధకం, వికారం, పొత్తికడుపు నొప్పి, గుండెల్లో మంట, అధిక పొటాషియం, తక్కువ పొటాషియం, తలనొప్పి, వాపు, జ్వరం, ఊపిరి ఆడకపోవడం, నిద్ర పట్టడంలో ఇబ్బంది వంటి దుష్ప్రభావాలు ఉన్నాయి. ఇతర దుష్ప్రభావాలలో అంటువ్యాధులు, అనాఫిలాక్సిస్ ఉండవచ్చు. గర్భధారణ సమయంలో ఉపయోగించడం సిఫారసు చేయబడలేదు. ఇది ఒక మోనోక్లోనల్ యాంటీబాడీ, ఇది టి కణాలపై సిడి25 కి జోడించబడి ఇంటర్‌లుకిన్-2ని అడ్డుకుంటుంది.

బాసిలిక్సిమాబ్ 1998లో యునైటెడ్ స్టేట్స్, ఐరోపాలో వైద్యపరమైన ఉపయోగం కోసం ఆమోదించబడింది. యునైటెడ్ కింగ్‌డమ్‌లో 2021 నాటికి ఒక సాధారణ డోస్ ధర సుమారు £840 ఖర్చవగా, యునైటెడ్ స్టేట్స్‌లో ఈ మొత్తం దాదాపు 4,100 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు
థియోటెపా

**థియోటెపా**, అనేది ప్రధానంగా క్యాన్సర్ చికిత్సకు ఉపయోగించే ఔషధం. ఇందులో మూత్రాశయం, రొమ్ము, అండాశయం, లింఫోమా వంటివి ఉన్నాయి. అయినప్పటికీ, స్కాట్లాండ్ సిఫార్సు చేయలేదు.

ఈ మందు వలన తక్కువ రక్త కణాలు, అంటుకట్టుట-వర్సెస్-హోస్ట్ వ్యాధి, మూత్రంలో రక్తం, శ్లేష్మ వాపు వంటి సాధారణ దుష్ప్రభావాలు ఉన్నాయి. ఇతర దుష్ప్రభావాలలో మరింత క్యాన్సర్, అనాఫిలాక్సిస్ ఉండవచ్చు. గర్భధారణ సమయంలో ఉపయోగించడం శిశువుకు హాని కలిగించవచ్చు. ఇది ఆల్కైలేటింగ్ ఏజెంట్, వేగంగా విభజించే కణాలను ఇవ్వడం ద్వారా పనిచేస్తుంది.

థియోటెపా 1959లో యునైటెడ్ స్టేట్స్‌లో వైద్యపరమైన ఉపయోగం కోసం ఆమోదించబడింది. ఇది 2010లో ఐరోపాలో ఆమోదించబడింది, అయితే దీనికి ముందు దశాబ్దాలుగా ఉపయోగించబడింది. యునైటెడ్ స్టేట్స్‌లో దీని ధర 100 మి.గ్రా.లకి దాదాపు 3,600 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు
ఘన్‌శ్యామ్ దాస్

**ఘన్‌శ్యామ్ దాస్ అరోరా**  (జననం 3 ఆగస్టు 1952) హర్యానా రాష్ట్రానికి చెందిన రాజకీయ నాయకుడు. ఆయన యమునా నగర్ నియోజకవర్గం నుండి మూడుసార్లు శాసనసభకు ఎమ్మెల్యేగా ఎన్నికయ్యాడు.
## రాజకీయ జీవితం
ఘన్‌శ్యామ్ దాస్ 1967లో రాష్ట్రీయ స్వయంసేవక్ సంఘ్ లో చేరి క్రియాశీల సభ్యునిగా పని చేస్తూ 1977 నుండి 2002 వరకు రైతు సంఘం ఉపాధ్యక్షుడిగా  ఆ తర్వాత 2003లో  యమునానగర్ జిల్లా బీజేపీ అధ్యక్షుడిగా ఎన్నికయ్యాడు. ఆయన 2006లో హర్యానా "కిసాన్ మోర్చా" రాష్ట్ర ప్రధాన కార్యదర్శిగా, 2009 హర్యానా శాసనసభ ఎన్నికల్లో తొలిసారి యమునానగర్ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు. 

ఘన్‌శ్యామ్ దాస్ 2009 నుంచి 2012 వరకు బీజేపీ పార్టీ రాష్ట్ర ప్రధాన కార్యదర్శిగా పని చేసి 2014 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్ఎల్‌డీ అభ్యర్థి దిల్‌బాగ్ సింగ్ పై 28,245 ఓట్ల మెజారిటీ గెలిచి తొలిసారి శాసనసభ సభ్యుడిగా ఎన్నికయ్యాడు. 

ఘన్‌శ్యామ్ దాస్ 2019 ఎన్నికలలో బీజేపీ అభ్యర్థిగా తన సమీప ప్రత్యర్థి ఐఎన్ఎల్‌డీ అభ్యర్థి దిల్‌బాగ్ సింగ్ పై 1,455 ఓట్ల స్వల్ప మెజారిటీ గెలిచి రెండోసారి శాసనసభ సభ్యుడిగా ఎన్నికయ్యాడు. 

ఘన్‌శ్యామ్ దాస్  2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి రామన్ త్యాగిపై 22,437 ఓట్ల మెజారిటీ గెలిచి వరుసగా మూడోసారి శాసనసభ సభ్యుడిగా ఎన్నికయ్యాడు. 

## రాజకీయ జీవితం
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
శ్యామ్ సింగ్ రాణా

**శ్యామ్ సింగ్ రాణా**  (జననం 3 ఆగస్టు 1952) హర్యానా రాష్ట్రానికి చెందిన రాజకీయ నాయకుడు. ఆయన రాదౌర్ నియోజకవర్గం నుండి రెండుసార్లు ఎమ్మెల్యేగా ఎన్నికై నయాబ్ సింగ్ సైనీ మంత్రివర్గంలో వ్యవసాయ & రైతుల సంక్షేమం, పశు సంవర్ధక & పాడి పరిశ్రమ, మత్స్య సంపద శాఖల మంత్రిగా 17 అక్టోబర్ 2024న భాద్యతలు చేపట్టాడు.

## రాజకీయ జీవితం
శ్యామ్ సింగ్ రాణా భారతీయ జనతా పార్టీ ద్వారా రాజకీయాల్లోకి వచ్చి పార్టీలో బీజేపీ జిల్లా అధ్యక్షుడిగా, రాష్ట్ర కార్యవర్గ సభ్యుడిగా వివిధ హోదాల్లో పని చేసి తొలిసారి 2009 ఎన్నికలలో బీజేపీ అభ్యర్థిగా పోటీ చేసి నాల్గొవ స్థానంలో నిలిచి,  2014 ఎన్నికలలో బీజేపీ అభ్యర్థిగా తన సమీప ప్రత్యర్థి ఐఎన్ఎల్‌డీ అభ్యర్థి రాజ్ కుమార్ బుబ్కాపై 38,707 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికై ప్రధాన పార్లమెంటరీ కార్యదర్శిగా పని చేసి 2020లో రైతుల ఉద్యమం కారణంగా భారతీయ జనతా పార్టీని వీడి ఐఎన్ఎల్‌డీ పార్టీలో చేరాడు. 

శ్యామ్ సింగ్ రాణా జూన్ 2024లో ఐఎన్ఎల్‌డీ పార్టీని వీడి భారతీయ జనతా పార్టీలో చేరి, 2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి బిషన్ లాల్ సైనీపై 13,132 ఓట్ల మెజారిటీతో గెలిచి అక్టోబర్ 17న నయాబ్ సింగ్ సైనీ మంత్రివర్గంలో వ్యవసాయ & రైతుల సంక్షేమం, పశు సంవర్ధక & పాడి పరిశ్రమ, మత్స్య సంపద శాఖల మంత్రిగా 17 అక్టోబర్ 2024న భాద్యతలు చేపట్టాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
బిషన్ లాల్ సైనీ

**బిషన్ లాల్ సైనీ**  (జననం 1954) హర్యానా రాష్ట్రానికి చెందిన రాజకీయ నాయకుడు. ఆయన రాదౌర్ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
బిషన్ లాల్ సైనీ ఐఎన్ఎల్‌డీ పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2009 ఎన్నికలలో  రాదౌర్ నియోజకవర్గం నుండి ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి సురేష్ కుమార్ పై 4,395 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన ఆ తరువాత  2014 ఎన్నికలలో టికెట్ దక్కకపోవడంతో ఆయన ఆ తరువాత కాంగ్రెస్ పార్టీలో చేరి 2019 ఎన్నికలలో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి  బీజేపీ కరణ్ దేవ్ పై 2,541 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు.

బిషన్ లాల్ సైనీ 2024 ఎన్నికలలో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి  బీజేపీ శ్యామ్ సింగ్ రాణా చేతిలో 13,132 ఓట్ల తేడాతో ఓడిపోయాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:భారత జాతీయ కాంగ్రెస్ నాయకులు
పవన్ సైనీ

**పవన్ సైనీ**  (జననం 1971) హర్యానా రాష్ట్రానికి చెందిన రాజకీయ నాయకుడు. ఆయన లాడ్వా నియోజకవర్గం నుండి  2014లో ఎమ్మెల్యేగా ఎన్నికయ్యాడు.
## రాజకీయ జీవితం
పవన్ సైనీ 1982లో ఏబీవీపీలో చేరి ఆ తరువాత భారతీయ జనతా పార్టీ ద్వారా రాజకీయాల్లోకి వచ్చి కురుక్షేత్ర జిల్లా పంచాహ్యతి రాజ్ పార్కోష్ఠ్ అధ్యక్షుడిగా, కురుక్షేత్ర జిల్లా మీడియా కన్వీనర్‌గా, హర్యానా రాష్ట్ర బీజేపీ మెడికల్ సెల్ కన్వీనర్‌గా, బీజేవైఎం శిక్షణ సమన్వయకర్తగా వివిధ హోదాల్లో పని చేసి 2014 ఎన్నికలలో లాడ్వా శాసనసభ నియోజకవర్గం నుండి బీజేపీ అభ్యర్థిగా  పోటీ చేసి  తన సమీప ప్రత్యర్థి ఐఎన్ఎల్‌డీ అభ్యర్థి బచన్ కౌర్ బర్షామిపై 2,992 ఓట్ల మెజారిటీ గెలిచి తొలిసారి శాసనసభ సభ్యుడిగా ఎన్నికయ్యాడు.

పవన్ సైనీ 2019 ఎన్నికలలో బీజేపీ అభ్యర్థిగా తన సమీప ప్రత్యర్థి కాంగ్రెస్ అభ్యర్థి మేవా సింగ్ చేతిలో 12,637 ఓట్ల తేడాతో,  2019 ఎన్నికలలో బీజేపీ అభ్యర్థిగా నారైన్‌గఢ్ శాసనసభ నియోజకవర్గం నుండి పోటీ చేసి తన సమీప ప్రత్యర్థి కాంగ్రెస్ అభ్యర్థి షాలీ చౌదరి చేతిలో 15,094 ఓట్ల తేడాతో వరుసగా ఓడిపోయాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:భారతీయ జనతా పార్టీ రాజకీయ నాయకులు
రామ్ కరణ్

**రామ్‌కరణ్‌ కలా**  హర్యానా రాష్ట్రానికి చెందిన రాజకీయ నాయకుడు. అతను షహబాద్ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
రామ్ కరణ్ జననాయక్ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2019 ఎన్నికలలో షహబాద్ నియోజకవర్గం నుండి జేజేపీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి క్రిషన్ కుమార్ పై 37,127 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.   

రామ్ కరణ్ 2024 ఎన్నికలకు ముందు జేజేపీని వీడి, 21 ఆగస్టు 2024న ఢిల్లీలో హర్యానా రాష్ట్ర అధ్యక్షుడు ఉదయ్ భన్ సింగ్, మాజీ ముఖ్యమంత్రి భూపేంద్ర హుడా సమక్షంలో కాంగ్రెస్ పార్టీలో చేరి,  2024 ఎన్నికలలో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి సుభాష్ కల్సనాపై 6,441 ఓట్ల మెజారిటీ గెలిచి రెండోసారి శాసనసభ సభ్యుడిగా ఎన్నికయ్యాడు. 
## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
అశోక్ కుమార్ అరోరా

**అశోక్ కుమార్ అరోరా**  హర్యానా రాష్ట్రానికి చెందిన రాజకీయ నాయకుడు. ఆయన తానేసర్ నియోజకవర్గం నుండి నాలుగుసార్లు ఎమ్మెల్యేగా ఎన్నికయ్యాడు. 
## రాజకీయ జీవితం
అశోక్ కుమార్ అరోరా జనతా పార్టీ ద్వారా రాజకీయాలలోకి వచ్చి 1991లో జరిగిన హర్యానా శాసనసభ ఎన్నికలలో తానేసర్ నియోజకవర్గం నుండి జనతా పార్టీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి రామ్ ప్రకాష్ చేతిలో 6,013 ఓట్ల తేడాతో ఓడిపోయాడు. ఆయన 1996 సమతా పార్టీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి రమేష్ కుమార్ పై 4,975 ఓట్ల మెజారిటీ గెలిచి తొలిసారి శాసనసభ సభ్యుడిగా ఎన్నికయ్యాడు. 
 
అశోక్ కుమార్ అరోరా 2000లో  ఐఎన్ఎల్‌డీ అభ్యర్థిగా పోటీ చేసి భారత జాతీయ కాంగ్రెస్ అభ్యర్థి శశి సైనీపై 13,801 ఓట్ల మెజారిటీ గెలిచి రెండోసారి శాసనసభ సభ్యుడిగా ఎన్నికయ్యాడు. ఆయన 2005లో ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి  కాంగ్రెస్ అభ్యర్థి రమేష్ కుమార్ చేతిలో 14,786 ఓట్ల తేడాతోఓడిపోయి, 2009లో ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి రమేష్ గుప్తాపై 8,285 ఓట్ల మెజారిటీ గెలిచి మూడోసారి శాసనసభ సభ్యుడిగా ఎన్నికయ్యాడు.

అశోక్ కుమార్ అరోరా 2014లో ఐఎన్ఎల్‌డీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సుభాష్ సుధ చేతిలో 25,638 ఓట్ల తేడాతో ఓడిపోయాడు. ఆయన ఆ తరువాత కాంగ్రెస్ పార్టీలో చేరి 2019లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సుభాష్ సుధ చేతిలో 842 ఓట్ల స్వల్ప తేడాతో ఓడిపోయాడు. అశోక్ అరోరా 2024 ఎన్నికలలో భారత జాతీయ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సుభాష్ సుధపై 3,243 ఓట్ల మెజారిటీతో గెలిచి నాల్గవసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2024 హర్యానా శాసన సభ్యులు
ఎలిజబెత్ కురియన్ మోనా

thumb|260x260px|తెలంగాణ అవతరణ దశాబ్ది ఉత్సవాలలో భాగంగా 2023, జూలై 11న హైదరాబాదులోని రవీంద్రభారతిలో జరిగిన తెలంగాణ సాహిత్య దినోత్సవం కార్యక్రమంలో కవితాపఠనం చేస్తున్న ఎలిజబెత్ కురియన్ మోనా
**ఎలిజబెత్ కురియన్ మోనా**హైదరాబాదుకు చెందిన బహుభాషా కవయిత్రి. ఈమె మాతృభాష మలయాళం. కానీ మలయాళంతో పాటు, ఉర్దూ, హిందీ, ఇంగ్లీషు భాషలలో కవిత్వం వ్రాస్తుంది. ఈమె బాల్యం అంతా హైదరాబాదులోనే గడిచింది. రోజరీ కాన్వెంట్, నిజాం కళాశాలలో ఈమె చదివింది. రిజర్వ్ బ్యాంక్ ఆఫ్ ఇండియాలో ఉద్యోగం చేస్తూ హైదరాబాదు, ముంబైలలో పనిచేసింది. మేనేజర్‌గా పదవీ విరమణ పొంది ప్రస్తుతం హైదరాబాదులో నివసిస్తూ ఉంది. 

ఈమె ఎక్కువగా ఉర్దూలో గజళ్ళను వ్రాస్తుంది. "మోనా" అనేది ఈమె తఖల్లుస్ (కలం పేరు). ఈమె న్యూఢిల్లీలోని జామియా మిల్లియా ఇస్లామియాలో కరెస్పాండెన్స్ ద్వారా ఉర్దూ వ్రాయడం, చదవడం నేర్చుకుంది. హైదరాబాద్‌లోని మౌలానా ఆజాద్ జాతీయ ఉర్దూ విశ్వవిద్యాలయం నుండి తెహసీన్ - ఎ- గజల్ కోర్సును చదివింది. ఈమె కమల్ ప్రసాద్ "కమల్", ముంబైకు చెందిన ఆర్.పి.శర్మ "మెహరిష్"లవద్ద గజల్ మెలకువలను నేర్చుకుంది. 
## రచనలు
# కహ్‌కషాన్ (ఉర్దూ)  - ఈ గ్రంథానికి ఉత్తరప్రదేశ్, ఆంధ్రప్రదేశ్ ఉర్దూ అకాడమీల అవార్డు లభించింది.
# ముహబ్బత్ కె సాయె (ఉర్దూ)
# జఖ్ జుసాతాజు (ఉర్దూ)
# ఖాసే కుజా (ఉర్దూ)
# బియాండ్ ఇమేజస్ (ఇంగ్లీషు)
# సప్నే మరుస్థల్ మే (హిందీ)
# హస్నే గజల్ (హిందీ)
# కానాకినావుకల్ (మలయాళం)
# మిర్రర్స్ ఆఫ్ మై సోల్ (ఇంగ్లీషు - అనువాదం)
# ట్రెమర్స్  (ఇంగ్లీషు - అనువాదం)
# ఎవెయిటింగ్ ఎ న్యూ సీజన్  (ఇంగ్లీషు - అనువాదం) 
# ది ఆర్ట్ అండ్ సైన్స్ ఆఫ్ గజల్ - ఎ రీడర్స్ గైడ్ టు ఉర్దూ గజల్ (ఇంగ్లీషు)  
# గాడ్ పార్టికల్ అంద్ అదర్ పొయెమ్స్ (ఇంగ్లీషు - అనువాదం) మొదలైనవి.

ఈమె బియాండ్ ఇమేజస్ పుస్తకం ఫ్రెంచి, తమిళ భాషలలోకి అనువదించబడింది.

## మూలాలు

వర్గం:ఉర్దూ కవులు
వర్గం:ఉర్దూ రచయిత్రులు
వర్గం:1949 జననాలు
వర్గం:నిజాం కళాశాల పూర్వవిద్యార్ధులు
వర్గం:హిందీ కవయిత్రులు
వర్గం:ఆంగ్ల కవులు
వర్గం:గజల్ కవులు
నాయబ్ సింగ్ సైనీ రెండో మంత్రివర్గం

2024 హర్యానా అసెంబ్లీ ఎన్నికలలో భారతీయ జనతా పార్టీ విజయం సాధించిన తరువాత, నయాబ్ సింగ్ సైనీ రెండవసారి హర్యానా ముఖ్యమంత్రిగా బాధ్యతలు చేపట్టిన తరువాత 2024 అక్టోబరు 7న మంత్రిమండలి ఏర్పాటైంది. సైనీతో పాటు మరో 13 మంది శాసనసభ్యులు మంత్రులుగా ప్రమాణ స్వీకారం చేశారు.

## క్యాబినెట్ మంత్రులు

## రాష్ట్ర మంత్రులు

## ఇవి కూడా చూడండి
* నయాబ్ సింగ్ సైనీ మంత్రివర్గం
* హర్యానా శాసనసభ
* హర్యానా 14వ శాసనసభ

## మూలాలు

వర్గం:ప్రస్తుత భారత రాష్ట్ర, ప్రాంతీయ మంత్రిమండళ్లు జాబితాలు
వర్గం:2024 భారతదేశంలోని సంస్థలు
వర్గం:2024లో ఏర్పాటు చేసిన మంత్రిమండళ్లు
వర్గం:భారతీయ జనతా పార్టీ రాష్ట్ర మంత్రిమండళ్లు
వర్గం:హర్యానా మంత్రిమండళ్లు
అమ్మనబ్రోలు శాసనసభ నియోజకవర్గం

**అమ్మనబ్రోలు శాసనసభ నియోజకవర్గం**, ప్రకాశం జిల్లాలోని పాత నియోజకవర్గం. 1955లో ఆంధ్ర రాష్ట్రంలో ఏర్పడిన ఈ నియోజకవర్గం, 1967లో ఆంధ్రప్రదేశ్ రాష్ట్రంలో రద్దై ఇతర నియోజకవర్గాలలో కలిసిపోయింది.

## ఎన్నికైన శాసనసభ్యులు

## మూలాలు

వర్గం:ఆంధ్రప్రదేశ్ మాజీ శాసనసభ నియోజకవర్గాలు
వర్గం:ప్రకాశం జిల్లా మాజీ శాసనసభ నియోజకవర్గాలు
కోరుకొండ శాసనసభ నియోజకవర్గం

**కోరుకొండ శాసనసభ నియోజకవర్గం**, తూర్పు గోదావరి జిల్లా జిల్లాలోని పాత నియోజకవర్గం. 1962లో ఆంధ్రప్రదేశ్ రాష్ట్రంలో ఏర్పడిన ఈ నియోజకవర్గం, 1967లో రద్దై ఇతర నియోజకవర్గాలలో కలిసిపోయింది.

## ఎన్నికైన శాసనసభ్యులు

## మూలాలు

వర్గం:ఆంధ్రప్రదేశ్ మాజీ శాసనసభ నియోజకవర్గాలు
వర్గం:తూర్పు గోదావరి జిల్లా మాజీ శాసనసభ నియోజకవర్గాలు
గట్టు శాసనసభ నియోజకవర్గం

**గట్టు శాసనసభ నియోజకవర్గం**, చిత్తూరు జిల్లాలోని పాత నియోజకవర్గం. 1952లో మద్రాసు రాష్ట్రంలో ఏర్పడిన ఈ నియోజకవర్గం, 1955లో ఆంధ్ర రాష్ట్రంలో రద్దై తంబళ్ళపల్లి శాసనసభ నియోజకవర్గంగా రూపాంతరం చెందింది.

## ఎన్నికైన శాసనసభ్యులు

## మూలాలు

వర్గం:ఆంధ్రప్రదేశ్ మాజీ శాసనసభ నియోజకవర్గాలు
వర్గం:చిత్తూరు జిల్లా మాజీ శాసనసభ నియోజకవర్గాలు
మమతా శర్మ

**మమతా శర్మ** ఒక భారతీయ నేపథ్య గాయని. ఆమె *దబాంగ్* నుండి " మున్నీ బద్నామ్ హుయ్ ", *యమ్లా పగ్లా దీవానాలోని* "టింకు జియా" పాటలకు ప్రసిద్ధి చెందింది. ఈ పాటలు చార్ట్‌బస్టర్‌లుగా నిలిచాయి. ఉత్తమ ప్లేబ్యాక్ సింగర్ (మహిళ) గా ఫిల్మ్‌ఫేర్ అవార్డుతో సహా ఆమెకు అనేక అవార్డులు, నామినేషన్లను తెచ్చిపెట్టాయి. 

## ప్రారంభ జీవితం
మమతా శర్మ మధ్యప్రదేశ్‌ గ్వాలియర్‌లోని బిర్లా నగర్‌లో జన్మించింది. ఆమె సెయింట్ పాల్స్ స్కూల్ మొరార్ నుండి తన చదువును పూర్తి చేసింది.

## కెరీర్
బాలీవుడ్, బెంగాలీ భాషల్లో పాడే ముందు, ఆమె అనేక భోజ్‌పురి ఆల్బమ్‌లకు తన గాత్రాన్ని అందించింది  ఆమె సంగీత దర్శకుడు లలిత్ పండిత్ ద్వారా గుర్తించబడింది, ఆమె తన కెరీర్ లో సూపర్ హిట్ చిత్రం దబాంగ్‌లో ఐటెం సాంగ్, *మున్నీ బద్నామ్ హుయ్‌తో* మొదటి బ్రేక్‌ను పొందింది. ఆమె *దబాంగ్* తెలుగు రీమేక్ గబ్బర్ సింగ్‌లో *కెవ్వు కేక అనే* సూపర్ హిట్ పాటను పాడింది. దీనికిగాను ఆమెను సైమా ఉత్తమ నేపథ్య గాయని - తెలుగు పురస్కారానికి ప్రతిపాదించారు. ఢమరుకం (2012)లో *సక్కుబాయి గరం చాయ్  పాటను కూడా పాడింది. ఆ* తర్వాత, ఆమె 'ఫెవికాల్ సే' & 'టూ' వంటి హిట్ పాటలను అందించింది.

## మూలాలు

వర్గం:ఫిల్మ్‌ఫేర్ అవార్డుల విజేతలు
వర్గం:తమిళ సినిమా నేపథ్యగాయకులు
వర్గం:తెలుగు సినిమా నేపథ్యగాయకులు
వర్గం:కన్నడ సినిమా నేపథ్యగాయకులు
వర్గం:హిందీ సినిమా నేపథ్యగాయకులు
వర్గం:భారతీయ మహిళా నేపథ్య గాయకులు
వర్గం:జీవిస్తున్న ప్రజలు
వర్గం:1980 జననాలు
సందీప్ సింగ్

**సందీప్ సింగ్** భారతదేశానికి చెందిన హాకీ క్రీడాకారుడు, రాజకీయ నాయకుడు. అతను పెహోవా నియోజకవర్గం నుండి 2019లో ఎమ్మెల్యేగా ఎన్నికై, మంత్రిగా పనిచేశాడు.
## రాజకీయ జీవితం
సందీప్ సింగ్  2019 ఎన్నికలలో పెహోవా నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి మన్‌దీప్ సింగ్ చాతా పై 5,314 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై, క్రీడలు, యువజన వ్యవహారాల మంత్రి (రాష్ట్ర మంత్రి), ప్రింటింగ్,  స్టేషనరీ (రాష్ట్ర మంత్రి) (స్వతంత్ర బాధ్యత) మంత్రిగా పని చేశాడు

## కెరీర్ విజయాలు

* 2009 సుల్తాన్ అజ్లాన్ షా కప్‌లో సందీప్ సింగ్ అత్యధిక గోల్స్ చేసి మ్యాన్ ఆఫ్ ది టోర్నమెంట్ అవార్డును గెలుచుకున్నాడు . 
* 16 గోల్స్ చేసి, 2012 లండన్ ఒలింపిక్స్‌కు క్వాలిఫైయింగ్ టోర్నమెంట్‌లో సింగ్ ప్రధాన గోల్ స్కోరర్‌గా నిలిచాడు - ఫైనల్‌లో ఐదు గోల్స్ చేశాడు. 
* ఏప్రిల్ 2004: జూనియర్ ఆసియా కప్ టాప్ స్కోరర్ - 16 గోల్స్ చేశాడు.
* 2008 : సుల్తాన్ అజ్లాన్ షా కప్ - సందీప్ టాప్ స్కోరర్. 
* 2009 : సుల్తాన్ అజ్లాన్ షా కప్ - సందీప్ టాప్ స్కోరర్. 
* 2010 : ఆసియా గేమ్స్ టాప్ స్కోరర్ - 11 గోల్స్ చేశాడు. 
* 2010: వేగవంతమైన డ్రాగ్ ఫ్లిక్ కోసం ప్రపంచ రికార్డు - 145 కిమీ/గం.
* 2013 : హాకీ ఇండియా లీగ్ - టాప్ స్కోరర్ - 12 గేమ్‌లలో 11 గోల్స్.
* 2014 : హాకీ ఇండియా లీగ్ - టాప్ స్కోరర్ - 11 గోల్స్.

## అవార్డులు

* 2010 : ఫీల్డ్ హాకీలో సాధించిన విజయాలకు అర్జున అవార్డు గ్రహీత. 
* 2012: ఒలింపిక్ క్వాలిఫైయర్ టోర్నమెంట్ బంగారు పతకం . 
* 2009 : సుల్తాన్ అజ్లాన్ షా కప్ - బెస్ట్ ప్లేయర్.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
ఇరా ముఖోటి పౌరాణిక నవల సాంగ్ ఆఫ్ ద్రౌపది

ఇరా ముఖోటి పౌరాణిక నవల సాంగ్ ఆఫ్ ద్రౌపది 
మహా భారత గాథను అనేకులు అనేక విధాలుగా మరల మరల రాశారు. చిత్రా బెనర్జీ “ది పేలెస్ ఆఫ్ ఇల్యూజన్" నవల  ద్రౌపది దృష్టికోణం నుంచి రాశారు. సంతానం కోసం తాంత్రిక శక్తుల సహాయం తీసుకొనే పురుషులు, తమ పురుషులనుంచి అసాధ్యమయిన కోరికలను కోరే భార్యలు, తండ్రికోసం బ్రహ్మచర్యవ్రతం పూనిన భీష్ముడు, పునర్జన్మ ఎత్తి శత్రువును నాశనంచేసే మహిళలు, శతాబ్దాలుగా అనేక రూపాల్లో మళ్ళీ మళ్ళీ పునర్ లేఖనం చేయబడుతున్న ఇతిహాసం మహాభారతం. 
మహా భారతం స్త్రీవాద దృక్పథం నుంచి నవలీకరించడానికి అవకాశం ఇచ్చింది. సుప్రసిద్ధ నవలా రచయిత్రి ఇరా ముఖోటి మహాభారత కథను ద్రౌపది దృక్పథం నుంచి పౌరాణిక నవలగా చిత్రీకరించారు. ఆమె మహాభారత మూలకథను అనుసరించారు, ద్రౌపది వస్త్రాపహరణం వంటి ఘట్టాల్లో మాత్రం వాస్తవికంగా రాశారు. ధ్రుతరాష్ట్రుని భార్యల సంతానంగా నూరు మంది కౌరవులనూ చిత్రించారు. శంతనుడి కథతో మొదలుపెట్టి  మహాప్రస్థానంతో ముగించారు. కథనం ఆసక్తి కరంగా సాగుతుంది. 
ముఖోటి ఈ నవలలో స్త్రీపాత్రల మీద దృష్తిపెట్టారు, ప్రత్యేకంగా ద్రౌపది, భానుమతి, కుంతి, సత్యవతి. గాంధారి వంటి గంభీరమైన పాత్రాలు. భర్తలు వేరువేరు స్త్రీలను పెళ్ళిచేసుకున్నా తాను రాణిగా ఉండేట్లు ద్రౌపది కోరుకొంటుంది. ద్రౌపది వస్త్రాపహరణం ముఖోటి వాస్తవికంగా చిత్రించారు. నవలలో అన్ని స్త్రీపాత్రలు అభద్రతా భావంతో కనిపిస్తాయి. గిరిజనస్త్రీ గంగ రాణివాసాన్ని జైలు జీవితంలాగా భావిస్తుంది. మొత్తం మహాభారతం ఇతిహసాన్ని రచయిత్రి మానవీకరించినట్లు విమర్శకులు భావించారు. నవలలో చదివించేగుణం పుష్కలంగా ఉంది. తరుణ వయస్కులు కూడా ఇష్టంగా చదువుతూన్న నవల.

మూలాలు: SONG OF DRAUPADI: A NOVEL by Ira Mukhoty (Author) Hardcover – 1 August 2021,Ruapa Publicatins, India.

 Mukhoty, Ira (2 August 2021). "This novel asks what would have happened if the Mahabharata had been the story of the women in it". Scroll.in. Retrieved 9 October 2021. (Book extract)

ALEPH BOOK COMPANY , RUPA PUBLICATIONS, INDIA.
మూలాలు : Kochhar, Ritika (25 September 2021). "The queen of Dharma: Review of Ira Mukhoty's Song of Draupadi". The Hindu. Retrieved 9 October 2021.
 Mukhoty, Ira (2 August 2021). "This novel asks what would have happened if the Mahabharata had been the story of the women in it". Scroll.in. Retrieved 9 October 2021. (Book extract)
సుభాష్ సుధ

**సుభాష్ సుధ**  హర్యానా రాష్ట్రానికి చెందిన రాజకీయ నాయకుడు. అతను తానేసర్ నియోజకవర్గం నుండి రెండుసార్లు ఎమ్మెల్యేగా ఎన్నికై నయాబ్ సింగ్ సైనీ మంత్రివర్గంలో రాష్ట్ర మంత్రిగా (స్వతంత్ర బాధ్యత) 2024 మార్చి 19 నుండి 2024  అక్టోబరు 17 వరకు పని చేశాడు.
## రాజకీయ జీవితం
సుభాష్ సుధ 2009లో తానేసర్ నియోజకవర్గం నుండి స్వతంత్ర అభ్యర్థిగా పోటీ చేసి మూడోస్థానంలో నిలిచాడు. ఆ తరువాత బీజేపీ పార్టీలో చేరి 2014లో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్ఎల్‌డీ అభ్యర్థి అశోక్ కుమార్ అరోరాపై 25,638 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

సుభాష్ సుధ 2019లో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అశోక్ కుమార్ అరోరాపై 842 ఓట్ల స్వల్ప మెజారిటీతో గెలిచి రెండోసారి ఎమ్మెల్యేగా ఎన్నికై, 2024 మార్చి 19 నుండి 2024 అక్టోబరు 17 వరకు  రాష్ట్ర మంత్రిగా (స్వతంత్ర బాధ్యత) హోదాలో పనిచేశాడు. సుభాష్ సుధ 2024లో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అశోక్ కుమార్ అరోరా చేతిలో 3,243 ఓట్ల తేడాతో ఓడిపోయాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:భారతీయ జనతా పార్టీ రాజకీయ నాయకులు
మన్‌దీప్ సింగ్ చాతా

**మన్‌దీప్ సింగ్ చాతా**  హర్యానా రాష్ట్రానికి చెందిన రాజకీయ నాయకుడు. ఆయన 2024 శాసనసభ ఎన్నికలలో పెహోవా నియోజకవర్గం నుండి ఎమ్మెల్యేగా ఎన్నికయ్యాడు.

మన్‌దీప్ చతా మాజీ క్యాబినెట్ మంత్రి, నాలుగుసార్లు ఎమ్మెల్యేగా ఎన్నికైన హర్మోహిందర్ సింగ్ కుమారుడు.

## రాజకీయ జీవితం
మన్‌దీప్ సింగ్ చాతా 2014లో పెహోవా నియోజకవర్గం నుండి కాంగ్రెస్ అభ్యర్థిగా పోటీ చేసి మూడోస్థానంలో, 2019లో కాంగ్రెస్ అభ్యర్థిగా పోటీ చేసి రెండోస్థానంలో నిలిచాడు. ఆయన 2024 ఎన్నికలలో పెహోవా నియోజకవర్గం నుండి భారత జాతీయ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి జై భగవాన్ శర్మపై 6,553 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
ఆదిత్య సూర్జేవాలా

**ఆదిత్య సూర్జేవాలా**  హర్యానా రాష్ట్రానికి చెందిన రాజకీయ నాయకుడు. ఆయన 2024 శాసనసభ ఎన్నికలలో కైతాల్ నియోజకవర్గం నుండి ఎమ్మెల్యేగా ఎన్నికయ్యాడు.

ఆదిత్య హర్యానా రాష్ట్రంలో గత 25 ఏళ్లలో రాష్ట్రంలోనే అత్యంత పిన్న వయస్కుడైన ఎమ్మెల్యేగా 25 ఏళ్ల యువకుడిగా రికార్డు సృష్టించాడు. ఆయన బెంగళూరులోని ఇంటర్నేషనల్ స్కూల్‌లో పాఠశాల విద్యను, కెనడాలోని బ్రిటిష్ కొలంబియా విశ్వవిద్యాలయం నుండి వాణిజ్యశాస్త్రంలో గ్రాడ్యుయేషన్ పూర్తి చేశాడు.

## రాజకీయ జీవితం
ఆదిత్య 2024 ఎన్నికలలో కైతాల్ నియోజకవర్గం నుండి భారత జాతీయ కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి లీలారామ్‌పై 8,124 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఈ ఎన్నికలలో సూర్జేవాలాకు 83,744 ఓట్లు, బీజేపీ అభ్యర్థి లీలా రామ్‌కు 75,620 ఓట్లు రాగా, బీఎస్పీ అభ్యర్థి అనిల్ తన్వర్‌కు 3,428 ఓట్లు వచ్చాయి.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
వర్గం:వారసత్వ రాజకీయ నాయకులు
సత్పాల్ జాంబ

**సత్పాల్ జాంబ**  హర్యానా రాష్ట్రానికి చెందిన రాజకీయ నాయకుడు. ఆయన 2024 శాసనసభ ఎన్నికలలో పుండ్రి నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
సత్పాల్ జాంబ భారతీయ జనతా పార్టీ ద్వారా రాజకీయాల్లోకి వచ్చి 2024 ఎన్నికలలో పుండ్రి నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి సత్బీర్ భానాపై 2,197 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారత జాతీయ కాంగ్రెస్ నాయకులు
వర్గం:భారతీయ జనతా పార్టీ రాజకీయ నాయకులు
అంబ్రిసెంటన్

**అంబ్రిసెంటన్**, అనేది ఊపిరితిత్తుల రక్తపోటు చికిత్సకు ఉపయోగించే ఔషధం. ఇది ఒక ఎండోథెలిన్ రిసెప్టర్ విరోధి. 

ఈ మందు వలన వాపు, దడ, తలనొప్పి, మలబద్ధకం వంటి సాధారణ దుష్ప్రభావాలు ఉంటాయి. రక్తహీనత, ఎర్రబారడం, చెవులు రింగింగ్, కాలేయ సమస్యలు వంటి ఇతర దుష్ప్రభావాలు కూడా ఉండవచ్చు. గర్భధారణ సమయంలో ఉపయోగించడం శిశువుకు హాని కలిగించవచ్చు. ఇది ఎండోథెలిన్ రిసెప్టర్‌ను నిరోధించడం ద్వారా పనిచేస్తుంది, ప్రత్యేకంగా టైప్ ఎ ఎండోథెలిన్ రిసెప్టర్. 

2007లో యునైటెడ్ స్టేట్స్, 2008లో యూరప్‌లో ఆంబ్రిసెంటన్ వైద్యపరమైన ఉపయోగం కోసం ఆమోదించబడింది. యునైటెడ్ కింగ్‌డమ్‌లో NHSకి నెలకు £1,600 ఖర్చు అవుతుంది. యునైటెడ్ స్టేట్స్‌లో ఈ మొత్తం 2021 నాటికి దాదాపు 5,100 అమెరికన్ డాలర్లు ఖర్చు అవుతుంది

## మూలాలు

వర్గం:ఔషధాలు
ఫ్రోవాట్రిప్టాన్

**ఫ్రోవాట్రిప్టాన్**, అనేది మైగ్రేన్ తలనొప్పికి చికిత్స చేయడానికి ఉపయోగించే ఔషధం. ఇది ఋతు మైగ్రేన్‌ను నివారించడానికి కూడా ఉపయోగించవచ్చు. దీనిని నోటిద్వారా తీసుకోవాలి.

ఈ మందు వలన అలసట, సంఖ్య, ఎర్రబారడం, నోరు పొడిబారడం, నొప్పి, గుండెల్లో మంట, నిద్రకు ఇబ్బంది వంటి సాధారణ దుష్ప్రభావాలు ఉంటాయి. సెరోటోనిన్ సిండ్రోమ్, అధిక రక్తపోటు, గుండెపోటు, మితిమీరిన తలనొప్పి వంటివి కూడా ఇతర దుష్ప్రభావాలలో ఉండవచ్చు. గర్భధారణ సమయంలో భద్రత అస్పష్టంగా ఉంది. తల్లిపాలను 24 గంటలలోపు ఉపయోగించడం సిఫారసు చేయబడలేదు.

2001లో యునైటెడ్ స్టేట్స్‌లో వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ కింగ్‌డమ్‌లో 2.5 mg 6 మాత్రలు 2021 నాటికి NHSకి దాదాపు £6 ఖర్చవుతాయి. యునైటెడ్ స్టేట్స్‌లో ఈ మొత్తం దాదాపు 67 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు
మిడోస్టారిన్

**మిడోస్టౌరిన్**, అనేది తీవ్రమైన మైలోయిడ్ లుకేమియా, దైహిక మాస్టోసైటోసిస్ చికిత్సకు ఉపయోగించే ఔషధం. ఇది ఎఫ్ఎల్టీ3 మ్యుటేషన్ ఉన్న ఎఎంఎల్ లో ఉపయోగించబడుతుంది.  దీనిని నోటిద్వారా తీసుకోవాలి.

ఈ మందు వలన జ్వర సంబంధమైన న్యూట్రోపెనియా, చర్మం పొట్టు, వాంతులు, తలనొప్పి, చర్మంలోకి రక్తస్రావం వంటి సాధారణ దుష్ప్రభావాలు ఉన్నాయి. ఇతర దుష్ప్రభావాలలో అనాఫిలాక్సిస్, న్యుమోనైటిస్, వంధ్యత్వం, దీర్ఘకాల క్యూటీ ఉండవచ్చు. గర్భధారణ సమయంలో ఉపయోగించడం శిశువుకు హాని కలిగించవచ్చు. ఇది టైరోసిన్ కినేస్ ఇన్హిబిటర్, ఇది కిట్ కినేస్, ఎఫ్ఎల్టీ3 టైరోసిన్ కినేస్‌లను అడ్డుకుంటుంది.

మిడోస్టౌరిన్ 2017లో యునైటెడ్ స్టేట్స్, యూరప్‌లో వైద్యపరమైన ఉపయోగం కోసం ఆమోదించబడింది. యునైటెడ్ కింగ్‌డమ్‌లో 2021 నాటికి 50 మి.గ్రా.ల 28 డోస్‌ల ధర NHSకి దాదాపు £5,600 కాగా, యునైటెడ్ స్టేట్స్‌లో ఈ మొత్తం దాదాపు 9,900 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు
రోపివాకైన్

**రోపివాకైన్**, అనేది మత్తుమందు. ఇది ఒక ప్రాంతంలోకి ఇంజెక్ట్ చేయబడవచ్చు, నరాల బ్లాక్ కోసం ఉపయోగించబడుతుంది లేదా ఎపిడ్యూరల్ సమయంలో ఇవ్వబడుతుంది.

ఈ మందు వలన వికారం, నెమ్మదిగా హృదయ స్పందన రేటు, తక్కువ రక్తపోటు, నొప్పి, దురద వంటి సాధారణ దుష్ప్రభావాలు ఉంటాయి. అరిథ్మియా, అసాధారణ అనుభూతి వంటి ఇతర దుష్ప్రభావాలు కలిగి ఉండవచ్చు. గర్భధారణ సమయంలో ఉపయోగించడం శిశువుకు సురక్షితమైనదిగా కనిపిస్తుంది కానీ బాగా అధ్యయనం చేయబడలేదు. ఇది తక్కువ గుండె, నాడీ సంబంధిత దుష్ప్రభావాలను కలిగి ఉంటుంది. ఇది అమైడ్ సమూహానికి చెందినది.

రోపివాకైన్ 1996లో యునైటెడ్ స్టేట్స్‌లో వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ స్టేట్స్ లో 200 మి.లీ.ల 0.2% ద్రావణం సుమారు 100 అమెరికన్ డాలర్లు ఖర్చవుతుంది. యునైటెడ్ కింగ్‌డమ్‌లో ఈ మొత్తం ధర సుమారు £14 గా ఉంది.

## మూలాలు

వర్గం:ఔషధాలు
మరుమాముల దత్తాత్రేయ శర్మ

**మరుమాముల దత్తాత్రేయ శర్మ** పూర్వపు మెదక్ జిల్లా, కొండపాక గ్రామంలో మరుమాముల రాజమౌళి శర్మ, అన్నపూర్ణమ్మ దంపతులకు జన్మించాడు. ఇతని విద్యాభ్యాసం కొండపాక, సిద్ధిపేటలలో గడిచింది. ఉస్మానియా విశ్వవిద్యాలయం ఆర్ట్స్ కళాశాలలో ఎం.ఎ. (తెలుగు) చదివి ప్రథమస్థానంలో ఉత్తీర్ణుడైనాడు. యుజిసి ఫెలోషిప్‌ను పొంది "ముట్నూరు కృష్ణారావు సంపాదకీయాలు" అనే అంశంపై పరిశోధన చేసి పి.హెచ్.డి. పట్టా సంపాదించాడు. రాష్ట్రప్రభుత్వ గురుకుల విద్యా సంస్థలలో ఉపాధ్యాయుడిగా చేరి 33 సంవత్సరాలు సేవలనందించి జూన్ 30, 2020న తూప్రాన్ గురుకుల కళాశాల ప్రధానాచార్యుడిగా పదవీ విరమణ చేశాడు.
## సాహిత్యసేవ
ఇతడు అనేక సాహితీ, సాంస్కృతిక సంస్థల నిర్వాహకునిగా సేవలను అందించాడు. అవధాన విద్యావ్యాప్తికి కృషి చేశాడు. వందలాది తెలుగు సంస్కృత అవధానాలను నిర్వహింపజేశాడు. 2020 నుండి స్వయంగా అష్టావధానాలు చేయసాగాడు. అవధాన విద్యా వికాస పరిషత్తును స్థాపించి ఔత్సాహికులకు శిక్షణా శిబిరాలను నిర్వహిస్తున్నాడు. భువన విజయం సాహిత్య రూపకంలో కృష్ణదేవరాయలుగా, తిమ్మరుసుగా, ఇంద్రసభలో మహేంద్రునిగా, కాకతీయ వైభవంలో ప్రతాపరుద్రునిగా, కృష్ణాపత్రిక దర్బారులో కాశీనాథుని నాగేశ్వరరావు పంతులుగా ఎన్నో ప్రదర్శనలలో పాల్గొని దేశవిదేశాలలో ప్రశంసలు పొందాడు. అనేక కవిసమ్మేళనాలలో కవితాగానం చేశాడు. హైదరాబాదు, తిరుపతిలలో జరిగిన ప్రపంచ తెలుగు మహాసభల నిర్వహణలో ప్రధాన భూమికను నిర్వహించాడు. ఆకాశవాణి, దూరదర్శన్‌లతో సహా అనేక ప్రసార మాధ్యమాలలో, అనేక సాహిత్య సభలలో వ్యాఖ్యాతగా, ప్రయోక్తగా వ్యవహరించాడు. హైదరాబాదు నుండి వెలువడే దర్శనమ్‌ అనే ఆధ్యాత్మిక మాసపత్రికకు గౌరవ సంపాదకునిగా ఉన్నాడు.thumb|ఆజాది కా కవి సమ్మేళన కార్యక్రమంలో సత్కారం అందుకుంటున్న ఎం. దత్తాత్రేయ శర్మ

## రచనలు
* ముట్నూరి కృష్ణారావుగారి సంపాదకీయాలు (సిద్ధాంత గ్రంథం)
* పుస్తకపాణీ శతకము
* విభక్తి ప్రప్తత్తి (ఉదాహరణ కావ్యం)
* శ్రీ రామభద్రోదాహరణము ( ఉదాహరణ కావ్యము)
* వంద ఛందస్సులలో వందపద్యాలు (అనంతచ్ఛంద సౌరభం' లో ప్రచురితం)
* సోమరుద్రేశ! శతకము.
*
## పురస్కారాలు, బిరుదులు
* ఎం.ఎ.(తెలుగు)లో ప్రప్రథమ స్థానం పొంది గురజాడ అప్పారావు స్మారక బంగారు పతకాన్ని అప్పటి భారత రాష్ట్రపతి శంకర్ దయాళ్ శర్మ చేతుల మీదుగా స్వీకరించాడు.
* 2005లో మెదక్ జిల్లా ఉత్తమ ఉపాధ్యాయునిగా సత్కారం.
* 2019లో రాష్ట్రప్రభుత్వం నుండి ఉత్తమ అధ్యాపకునిగా పురస్కారం.
* సాహితీ జిగీష సంస్థ నుండి "సాహితీ ప్రభాస" బిరుదు.
## మూలాలు

వర్గం:తెలుగు కవులు
వర్గం:అవధానులు
వర్గం:ఉత్తమ ఉపాధ్యాయులు
వర్గం:తెలంగాణ కవులు
వర్గం:1962 జననాలు
టియోకానజోల్

**టియోకానజోల్**, అనేది యోని ఈస్ట్ ఇన్‌ఫెక్షన్లు, ఫంగల్ నెయిల్ ఇన్ఫెక్షన్‌లకు చికిత్స చేయడానికి ఉపయోగించే యాంటీ ఫంగల్ మందు. దీనిని ఇన్ఫెక్షన్‌ ప్రదేశంలో వర్తింపజేయాలి. గోర్లు కోసం, ఇది 6 నుండి 12 నెలల వరకు ఉపయోగించవచ్చు.

మంట, దురద, తలనొప్పి వంటి సాధారణ దుష్ప్రభావాలు ఉంటాయి. ఇది ఇమిడాజోల్ తరగతికి చెందినది, ఫంగల్ సెల్యులార్ మెమ్బ్రేన్‌ను ప్రభావితం చేయడం ద్వారా పని చేస్తుందని నమ్ముతారు.

టియోకోనజోల్ 1975లో పేటెంట్ పొందింది. 1982లో వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా, కౌంటర్లో అందుబాటులో ఉంది. యునైటెడ్ కింగ్‌డమ్‌లో 2021 నాటికి NHS కి గోళ్లపై మందుల బాటిల్ ధర సుమారు £28 కాగా, యునైటెడ్ స్టేట్స్‌లో ఒక మోతాదు ధర సుమారు 10 అమెరికన్ డాలర్లు ఖర్చవుతుంది. 

## మూలాలు

వర్గం:ఔషధాలు
హర్విందర్ కళ్యాణ్

**హర్విందర్ కళ్యాణ్** , హర్యానా రాష్ట్రానికి చెందిన రాజకీయ నాయకుడు. ఆయన  ఘరౌండ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు. 
## రాజకీయ జీవితం
హర్విందర్ కళ్యాణ్ యూత్ కాంగ్రెస్‌తో తన రాజకీయ జీవితాన్ని ప్రారంభించి ఆ తరువాత బహుజన్ సమాజ్ పార్టీలో చేరి 2009 శాసనసభ ఎన్నికల్లో ఘరౌండ నియోజకవర్గం నుండి బీఎస్‌పీ అభ్యర్థిగా పోటీ చేసి ఓడిపోయాడు. అతను ఆ తరువాత భారతీయ జనతా పార్టీలో చేరి 2014 ఎన్నికలలో ఘరౌండ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్ఎల్‌డీ అభ్యర్థి నరేందర్ సాంగ్వాన్ పై 17,883 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

హర్విందర్ కళ్యాణ్ 2019 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి అనిల్ కుమార్ పై 17,402 ఓట్ల మెజారిటీతో గెలిచి రెండోసారి, 2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి వీరేంద్ర సింగ్ రాథోడ్ పై 4,531 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. 

హర్విందర్ కళ్యాణ్ 25 అక్టోబరు 2024న హర్యానా శాసనసభ స్పీకర్‌గా ఏకగ్రీవంగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
ఐశ్వర్య నిగమ్

**ఐశ్వర్య నిగమ్** (జననం 1989 జూలై 4) ఒక భారతీయ గాయకుడు.  ఆయన హిందీ చిత్రాలలో, ముఖ్యంగా *దబాంగ్* వంటి చిత్రాలలో నేపథ్య గాయకుడిగా ప్రసిద్ధి చెందాడు. *దబాంగ్‌లోని* " మున్నీ బద్నామ్ హుయ్ " పాటకు ఆయన అనేక అవార్డులను అందుకున్నాడు.

## ప్రారంభ జీవితం
ఆయన బీహార్‌లోని ముజఫర్‌పూర్‌లో జన్మించాడు. అతని తల్లి ఆర్తీ రంజన్ ముజఫర్‌పూర్‌లోని ముఖర్జీ సెమినరీలో లెక్చరర్‌గా పనిచేస్తుండగా, అతని తండ్రి ముఖేష్ రంజన్ పంజాబ్ నేషనల్ బ్యాంక్‌లో మేనేజర్‌గా ఉన్నాడు. ఆయన ముజఫర్‌పూర్‌లోని సన్ షైన్ ప్రిపరేషన్ హై స్కూల్ నుండి తన పాఠశాల విద్యను అభ్యసించాడు.

ఐశ్వర్య నిగమ్ గాయని దీపాలి సహాయ్‌ను వివాహం చేసుకున్నాడు.

## కెరీర్
ఐశ్వర్య నిగమ్ జీ టీవీ సంగీత పోటీ *సా రే గ మా పా ఏక్ మైన్ ఔర్ ఏక్ తు* 2006లో పాల్గొన్నాడు. ఆయన, ఉజ్జయిని ముఖర్జీ 2006 జూన్ 24న విజేతలుగా ప్రకటించబడ్డారు. స్టార్ ప్లస్ ఛానెల్‌లో *జో జీతా వోహీ సూపర్‌స్టార్* పోటీదారులలో ఆయన ఒకడు. ఆయన ఛాంపియన్స్ జట్టుకు ప్రాతినిధ్యం వహించాడు. ఆయన 2008 ఏప్రిల్ 25న ఎలిమినేట్ అయ్యాడు. కలర్స్ టీవీ ఛానెల్‌లో సంగీత పోటీ షో ఇండియన్ ప్రీమియర్ లీగ్ రాక్‌స్టార్ పోటీదారులలో ఆయన ఒకడు. ఆయన ఇండియన్ ప్రీమియర్ లీగ్ రాక్‌స్టార్ మొదటి మూడు ఫైనలిస్టులలో ఒకడు. ఆయన సోనూ నిగమ్ నుండి చాలా ప్రేరణ పొందాడు. దానితో ఆయన పేరులో "నిగమ్" చేరింది.

ఆయన ఎన్డీటీవీ ఇమాజిన్‌లో రోజువారీ సోప్ I, II సీజన్‌ల కోసం *కితానీ మొహబ్బత్* హై టైటిల్ ట్రాక్‌ని పాడాడు. లలిత్ పండిత్, అను మాలిక్, ప్రీతమ్, సాజిద్–వాజిద్, షమీర్ టాండన్ వంటి ప్రముఖ సంగీత దర్శకులతో కలిసి పనిచేశాడు. ఆయన *దిల్ మిల్ గయ్యే* సీరియల్ కోసం ఒక పాట పాడాడు.

ఆయన సల్మాన్ ఖాన్ నటించిన *దబాంగ్* నుండి ప్రసిద్ధ ఐటెం సాంగ్ " మున్నీ బద్నామ్ హుయ్ " పాడినందుకు ఎంతో గుర్తింపు పొందాడు. ఆయన విధు వినోద్ చోప్రా చిత్రం *[[ఫెరారీ కి సవారీ]]* చిత్రం నుండి "మారా రే సిక్సర్ మార రే ఫోర్" పాడాడు. *[[రణబీర్ కపూర్]]* నటించిన "బేషరమ్" సినిమాలోని హిట్ ఐటెం నంబర్ "తేరే మొహల్లే" కూడా ఐశ్వర్య నిగమ్ పాడాడు.
## డిస్కోగ్రఫీ

### సినిమా పాటలు
వివిధ భారతీయ చిత్రాలకు ఐశ్వర్య నిగమ్ పాడిన పాటల జాబితా క్రింద ఇవ్వబడింది

## మూలాలు

వర్గం:1989 జననాలు
వర్గం:హిందీ సినిమా నేపథ్యగాయకులు
వర్గం:భారతీయ పురుష నేపథ్య గాయకులు
వర్గం:జీవిస్తున్న ప్రజలు
మార్టిన్ క్రూజ్ నవల హవానా బే

మార్టిన్ క్రూజ్ నవల హావానా బే.   
మార్టిన్ క్రూజ్ పది నవలలు రాశారు. నవలా రచయితగా ప్రసిద్ధులు.'హవానా బే' కమునిస్ట్ దేశం క్యూబా రాజకీయ పరిస్థితుల నేపధ్యంలో, ప్రత్యేకంగా 1996 నాటి క్యూబా దేశపు పరిస్థితుల నేపధ్యంలో రాయబడిన నేరపరిశోధన నవల. 
క్యూబాలో కమ్యూనిస్ట్ విప్లవం తర్వాత అమెరికా నుంచి ఎదురైన అనేక ఇబ్బందులను, కుట్రలను, కుతంత్రాలను క్యూబా ఎదుర్కోగలిగిందిగాని, రష్యాలో కమునిస్ట్ ప్రభుత్వం పోయిన తర్వాత, రష్యా క్యూబాను గాలికి విడిచిపెట్టి అనాథను చేసింది. క్యూబాలో ఇప్పుడు మరణించిన రష్యన్.కు, సజీవుడైన రష్యన్.కు మధ్య తేడా లేకుండా పోయింది. క్యూబాలో ఒక వెలుగు వెలిగిన రష్యా పాఠశాలలు, నృత్యశాలలు, సాంస్కృతిక సంస్థలు అన్నీ మూతపడతాయి. అమెరికా నుంచి ఎటువంటి సహాయం లేక, అమెరికా విధించిన ఆంక్షలు, నిషేధాలవల్లా క్యూబా ఆర్థికంగా చితికి పోయింది. ఉదయం ఫలహారం, మధ్యాహ్న భోజనం, రాత్రి భోజనం కూడా జనానికి లభ్యం కాని దారుణ పరిస్థితి, క్యూబాలో కూలిపోవడానికి సిద్ధంగా ఉన్న కొంపలు, 1950 నాటి అమెరికా కార్లు- ఇటువంటి విపరీతమైన కరువు వంటి- ఏ వస్తువూ దొరకని పరిస్థితుల్లో ఆ  దేశం మనుగడకు ప్రభుత్వం అనేక నియమాలు, నిషేధాలు అమలు చేసింది. ఏమయినా క్యూబా విద్య, వైద్య రంగాల్లో మాత్రం గొప్ప అభివృద్ధి సాధించింది.
అమెరికా దేశపు రచయిత మార్టిన్ క్రూజ్ ఈ పరిస్థితులను "గోర్కీ పార్క్, హవానా బే" అనే రెండు నవలల్లో చిత్రించారు. బహుశా క్యూబా వ్యతిరేకుల ప్రచారానికి ఈ నవలలు కూడా పెద్ద ఆయుధాలుగా పనికివచ్చి ఉంటాయి.

450 పుటల నవల హవానా బే చాలా నెమ్మదిగా సాగుతుంది. పైగా పాత్రలపేర్లు, వాతావరణం, స్పానిష్ భాషా పదాలు ఆ జీవితంతో పరిచయంలేని వారిని తరచూ ఇబ్బంది పెడతాయి. క్యూబా చరిత్రతో అంతో ఇంతో పరిచయం ఉంటేనే తప్ప అనేక ఘటనల పూర్వాపర్వాలు చదువరులకు బోధ పడవు.

రష్యా, క్యూబా సంబంధాలు బలహీనపడిన తర్వాత, 1996 ప్రాంతాలలో జరిగిన సంఘటనలు, చరిత్ర ఈ నవలకు నేపధ్యం. ఫిడల్ కేస్ట్రో ఇంకా క్యూబా దేశాధ్యక్షులుగా ఉన్నారు. కథంతా క్యూబా ముఖ్యపట్టణం హవానాలోనే జరుగుతుంది. హవానాలో ఒక రష్యా గూఢచారి ప్రిబ్లుడా శవం "హవానా బే"లో తేలుతూ కనిపిస్తుంది. ఆ సంఘటనను విచారించడానికి రష్యానుంచి కల్నల్ ఆర్కడే అనే గూఢచారి హవానా వస్తాడు. క్యూబా పోలీసులు ఈ మరణాన్ని సాధారణ మరణంగా భావిస్తారుగానీ, ఆర్కడే మాత్రం సీరియస్ గా తీసుకొంటాడు. ఆర్కడే ఎంతో ప్రేమించే భార్య వైద్యుల నిర్లక్ష్యంవల్ల కొద్దికాలం క్రితం మరణించి ఉంటుంది. ఆ వియోగబాధలోనే అతను ఈ హత్యోదంతాన్ని పరిశోధించడానికి హవానాకు వెళ్ళవలసి వస్తుంది. అతను హవానాలో వ్యక్తిగత విషాదాన్ని భరించలేక ఒకసారి ఆత్మహత్యకు ప్రయత్నం చేస్తాడు. క్యూబా ప్రభుత్వ డిటెక్టివ్, ఇద్దరు కుమార్తెల తల్లి ఓఫీలియా పినేరో అనే మహిళ ఈపరిశోధనక్రమంలో ఆర్కడేకు శారీరికంగా దగ్గరవుతుంది.

తనమీద హత్యా ప్రయత్నాలు జరిగినట్లు ఆర్కడేకి అనుమానం కలుగుతుంది. యధాలాపంగా తన విచారణలో ప్రిబ్లుడా మరణానికీ, మిలియన్ల డాలర్ల చక్కెర ఎగుమతుల వ్యాపార ఒప్పందానికీ మధ్య ఏదో సంబంధం ఉన్నట్లు ఆర్కడే గుర్తిస్తాడు. నవల ముగింపులో అతను చిక్కు ముడులన్నీ విప్పి అసలు నేరస్థులను గుర్తిస్తాడు. ఓపికగా చదవ వలసిన నవల.
మూలాలు:1.'Havana Bay' is a crime novel by Martin Cruz Smith, set in Cuba. It is the fourth novel to feature Investigator Arkady Renko, and it won the 1999 Hammett Prize.(వికిపీడియా నుంచి.)
జ్ఞానమీమాంస

**జ్ఞానమీమాంస** (**Epistemology**) ప్రకృతి, దాని పుట్టుక, విజ్ఞానపు సరిహద్దులను అధ్యయనం చేసే ఒక తత్వశాస్త్ర విభాగం. విజ్ఞాన సిద్ధాంతం అని కూడా పిలవబడే ఈ శాస్త్రంలో వాస్తవాలను పేర్కొనే ప్రతిపాదిక విజ్ఞానం, నైపుణ్యాలతో ఏర్పడే అభ్యాస జ్ఞానం, అనుభవ జ్ఞానం లాంటి  వివిధ రకాలైన జ్ఞానాలు ఉంటాయి.

## కీలక భావనలు
### ప్రజ్ఞ
ప్రజ్ఞ లేదా విజ్ఞానం కలిగి ఉండటం అంటే ఎరుక, పరిచయం కలిగి ఉండటం, అర్థం చేసుకునే నైపుణ్యం ఉండటం. దీని వేర్వేరు రూపాల వల్లనే మనిషి వాస్తవ ప్రపంచాన్ని అవగతం చేసుకోగలడు. ప్రజ్ఞ అనేది సాధారణంగా ఒక వ్యక్తిగత దృష్టికోణం.

### రకాలు
జ్ఞానమీమాంస తత్వవేత్తలు ప్రజ్ఞను వివిధ రకాలుగా వర్గీకరించారు. వారి ప్రాథమిక లక్ష్యం వాస్తవిక ప్రతిపాదనలతో కూడిన జ్ఞానాన్ని ఏర్పరచడం. ఇది సిద్ధాంత రూపమైన జ్ఞానం. వీటిని కొన్ని వాక్యాల రూపంలో వ్యక్తపరచవచ్చు. ఉదాహరణకు *నీరు ఏటవాలుగా ఉన్న ప్రాంతంవైపు వెళుతుందని రవికి తెలుసు* అనే వాక్యం.

## గమనికలు

## మూలాలు

వర్గం:తత్వశాస్త్రం
ఎక్సెమెస్టేన్

**ఎక్సెమెస్టేన్**, అనేది రొమ్ము క్యాన్సర్ చికిత్సకు ఉపయోగించే ఒక ఔషధం. ప్రత్యేకించి ఇది ప్రారంభ ఈస్ట్రోజెన్ రిసెప్టర్ పాజిటివ్ వ్యాధి లేదా టామోక్సిఫెన్‌కు నిరోధకంగా మారిన అధునాతన వ్యాధికి ఉపయోగించబడుతుంది. దీనిని నోటిద్వారా తీసుకోవాలి.

ఈ మందు వలన హాట్ ఫ్లష్‌లు, అలసట, కీళ్ల నొప్పులు, నిద్రకు ఇబ్బంది, చెమటలు వంటి సాధారణ దుష్ప్రభావాలు ఉన్నాయి. బోలు ఎముకల వ్యాధి వంటివి ఇతర దుష్ప్రభావాలుగా కూడా ఉండవచ్చు. గర్భధారణ సమయంలో ఉపయోగించడం శిశువుకు హాని కలిగించవచ్చు. ఇది ఆరోమాటేస్ ఇన్హిబిటర్, ఇది ఈస్ట్రోజెన్ ఉత్పత్తిని అడ్డుకుంటుంది.

యునైటెడ్ కింగ్‌డమ్‌లో 1998లో, యునైటెడ్ స్టేట్స్‌లో 1999లో ఎక్సెమెస్టేన్ వైద్యపరమైన ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ కింగ్‌డమ్‌లో ఒక నెల NHSకి దాదాపు £21 ఖర్చవుతుంది. యునైటెడ్ స్టేట్స్‌లో ఈ మొత్తం దాదాపు 50 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు
డాప్టోమైసిన్

**డాప్టోమైసిన్**, అనేది మెథిసిలిన్-రెసిస్టెంట్ స్టెఫిలోకాకస్ ఆరియస్ తో సహా గ్రామ్-పాజిటివ్ జీవుల వల్ల కలిగే తీవ్రమైన ఇన్ఫెక్షన్లకు చికిత్స చేయడానికి ఉపయోగించే ఒక యాంటీబయాటిక్. ఇది సిరలోకి ఇంజెక్షన్ ద్వారా ఇవ్వబడుతుంది.

ఈ మందు వలన అతిసారం, తలనొప్పి, దద్దుర్లు, కాలేయ సమస్యలు, కండరాల నష్టం, దురద వంటి సాధారణ దుష్ప్రభావాలు ఉన్నాయి.  ఫంగల్ ఇన్ఫెక్షన్లు, ఇంజెక్షన్ చేసిన ప్రదేశంలో నొప్పి, అలెర్జీ వంటి ఇతర దుష్ప్రభావాలు కూడా ఉన్నాయి. ఇది లిపోపెప్టైడ్, కొన్ని బ్యాక్టీరియా కణ త్వచాన్ని మార్చడం ద్వారా పనిచేస్తుంది.

డాప్టోమైసిన్ 2003లో యునైటెడ్ స్టేట్స్, 2006లో యూరప్‌లో వైద్యపరమైన ఉపయోగం కోసం ఆమోదించబడింది. ఇది *స్ట్రెప్టోమైసెస్ రోసోస్పోరస్* నుండి సహజంగా సంభవిస్తుంది. ఇది 2019లో ప్రపంచ ఆరోగ్య సంస్థ ముఖ్యమైన ఔషధాల జాబితా నుండి తొలగించబడింది. అయినప్పటికీ, ఇది మానవ వైద్యానికి చాలా ముఖ్యమైనది.

## మూలాలు

వర్గం:ఔషధాలు
రామ్ కుమార్ కశ్యప్

**రామ్ కుమార్ కశ్యప్**  హర్యానా రాష్ట్రానికి చెందిన రాజకీయ నాయకుడు. ఆయన 2024 శాసనసభ ఎన్నికలలో ఇంద్రి నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
రామ్ కుమార్ కశ్యప్ 2011లో ఇండియన్ నేషనల్ లోక్‌దళ్‌ పార్టీ ద్వారా రాజకీయాల్లోకి వచ్చి  2014లో రాజ్యసభ సభ్యుడిగా ఎన్నికై 2019లో భారతీయ జనతా పార్టీలో చేరి, 2019 హర్యానా శాసనసభ ఎన్నికలలో ఇంద్రి నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి రాకేష్ కుమార్ కాంబోజ్ పై 7,431 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2024 ఎన్నికలలో ఇంద్రి నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి రాకేష్ కుమార్ కాంబోజ్ పై 15,449 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
 
వర్గం:భారతీయ జనతా పార్టీ రాజకీయ నాయకులు
సదర్ దివానీ అదాలత్

**సదర్ దివానీ అదాలత్** (ఉర్దూ: سدار دیوانی عدالت, బెంగాలీ: সদর দেওয়ানি আদালত ) 1772లో బ్రిటిష్ ఇండియాలో వారెన్ హేస్టింగ్స్ చేత  కలకత్తాలో రెవిన్యూ వ్యాజ్యాలను పరిష్కరించడానికి స్థాపించబడిన  అత్యున్నత న్యాయస్థానం. దీనికి 1780లో, తిరిగి 1793లో బ్రిటిష్ పార్లమెంటు సంస్కరణలు తెచ్చింది. ఈ న్యాయస్థానంలో గవర్నర్ జనరల్, ఈస్ట్ ఇండియా కంపెనీ కౌన్సిల్ సభ్యులు న్యాయాధిపతులుగా ఉండేవారు. వీరు స్థానిక న్యాయమూర్తులు, రెవెన్యూ అధికారుల సహాయంతో పనిచేసేవారు.

## పదోత్పత్తి, అర్ధాలు.
ఈ ఉర్దూ పదాల యొక్క అర్ధాలు

* సద్దర్ అనే పదం అక్షరాలా "రొమ్ము" ను సూచిస్తుంది. అలాగే ఈ పదానికి ఇంటి ముందు ప్రాంగణం, ప్రభుత్వ ప్రధాన స్థానం, అధ్యక్షత అనే అర్ధాలున్నాయి. ఇది మోఫుసిల్ లేదా దేశం యొక్క అంతర్గత ప్రాంతం అనే భావనకు వ్యతిరేకార్ధం కల పదము.
* *దివాన్* అనేది ఇస్లామిక్ ప్రపంచం అంతటా స్వీకరించబడిన ఒక పురాతన పర్షియన్ పదం, దీని అర్థం శక్తివంతమైన ప్రభుత్వ అధికారి, మంత్రి లేదా పాలకుడు.
* *అద్దౌలత్* పదం, "న్యాయం", "సమానత్వం", న్యాయస్థానాన్ని సూచిస్తుంది. *దివానీ* *అద్దౌలత్* అనే పదం సామాజిక న్యాయస్థానాన్ని సూచిస్తుంది. ఫౌజ్‌దారీ *అద్దౌలత్*  అనేది క్రిమినల్ న్యాయస్థానాన్ని సూచిస్తుంది. 

## చరిత్ర
భారతదేశంలో హిందూ మతస్థులకు ఆస్థి వ్యవహారాలలో హిందూ చట్టాలను వర్తింపచేయటానికి ఈ న్యాయస్థానం ఏర్పరచబడింది. అప్పటి వరకు హిందువులపై కూడా ముస్లింల నేర చట్టంతో పాటు ముస్లిం ఆస్తి చట్టాలను వర్తింపజేసేవారు. ఈ న్యాయస్థానం ఏర్పడిన తర్వాత కూడా నేర చట్టాలలో ముస్లిం చట్టాలను వర్తింపజేయడం కొనసాగింది.  &#x5B;*[[వికీపీడియా:మూలాలు|<span title="A complete citation is needed. (September 2018)">full citation needed</span>]]*&#x5D;

బ్రిటిష్ ఇండియాలోని ప్రతి జిల్లాలో, 500 రూపాయల వరకు ఖచ్చితమైన అధికార పరిధి కలిగిన అధీన రెవెన్యూ న్యాయస్థానాలు స్థాపించబడ్డాయి. ఇందులో న్యాయమూర్తులుగా సంబంధిత జిల్లా కలెక్టర్, డిప్యూటీ కలెక్టరు, రిజిస్ట్రార్ ఉండేవారు. వీరికి సహాయంగా స్థానిక అధికారులు పనిచేసేవారు. 500 రూపాయలకు మించిన కేసులను, సదర్ దివానీ అదాలత్ కు అప్పీలు చేసుకునే అనుమతి ఇవ్వబడింది.  &#x5B;*[[వికీపీడియా:మూలాలు|<span title="A complete citation is needed. (September 2018)">full citation needed</span>]]*&#x5D;

## ఇవి కూడా చూడండి

* సదర్ ఫౌజ్దారీ అదాలత్
* భారతదేశ న్యాయవ్యవస్థ

## సూచనలు

## బాహ్య లింకులు

* అనిల్ చంద్ర బెనర్జీ రచించిన భారతదేశంలో ఆంగ్ల చట్టం
* 1. 3 మహారాష్ట్ర
* పదకోశంః ఎస్, బ్రిటిష్ పరిపాలన సమయంలో భారతదేశంలో ఉపయోగించిన ప్రత్యేక పదజాలం యొక్క పదకోశం 
* చాంద్, హుకం రచించిన మధ్యయుగ భారతదేశ చరిత్ర]
* యు. బి. సింగ్ రచించిన భారతదేశంలో పరిపాలనా వ్యవస్థ
వర్గం:హిందీ పదజాలము
రాచెల్ గుప్తా

**రాచెల్ గుప్తా** (ఆంగ్లం: Rachel Gupta) ఒక భారతీయ మోడల్, అందాల పోటీ టైటిల్ హోల్డర్, ఆమె మిస్ గ్రాండ్ ఇంటర్నేషనల్ 2024 కిరీటాన్ని గెలుచుకుంది, ఈ టైటిల్ను గెలుచుకున్న మొదటి భారతీయురాలిగా నిలిచింది. ఆమె గతంలో మిస్ గ్రాండ్ ఇండియా 2024, మిస్ సూపర్ టాలెంట్ ఆఫ్ ది వరల్డ్ 2022 కిరీటాన్ని గెలుచుకుంది.

## కెరీర్
18 సంవత్సరాల వయస్సులో, రాచెల్ పారిస్ ఫ్యాషన్ వీక్ సహకారంతో ఫ్రాన్స్ పారిస్లో 2022 సెప్టెంబర్ 28న జరిగిన మిస్ సూపర్టాలెంట్ పదిహేనవ సీజన్లో పాల్గొంది. ఈ టైటిల్ కోసం పోటీ పడటానికి ప్రపంచవ్యాప్తంగా సుమారు 50 దేశాలు ప్రతినిధులను పంపాయి. గ్రాండ్ ఫినాలే అదే రోజున పారిస్ పెవిలియన్ కాంబోన్ లో జరిగింది. ఆమె పోటీలో మిస్ సూపర్ టాలెంట్ ఆఫ్ ది వరల్డ్ 2022 విజేతగా నిలిచింది.

### మిస్ గ్రాండ్ ఇండియా 2024
మే 2024లో, గ్లామానంద్ గ్రూప్ నిర్వహించిన మిస్ గ్రాండ్ ఇండియా 2024 పోటీకి రాచెల్ ఫైనలిస్ట్ గా ప్రకటించబడింది. 2024 ఆగస్టు 11న జరిగిన గ్రాండ్ ఫినాలేలో, రాజస్థాన్ జైపూర్ జీ స్టూడియోలో అవుట్గోయింగ్ టైటిల్ హోల్డర్ అర్షినా సుంబుల్ ద్వారా మిస్ గ్రాండ్ ఇండియా 2024తో ఆమె పట్టాభిషేకం చేయబడింది. పోటీ సమయంలో, ఆమె మిస్ టాప్ మోడల్, బెస్ట్ ఇన్ రాంప్ వాక్, బ్యూటీ విత్ ఎ పర్పస్, బెస్ట్ నేషనల్ కాస్ట్యూమ్ ఉప శీర్షికలను కూడా గెలుచుకుంది.

మిస్ గ్రాండ్ ఇండియా 2024గా, రాచెల్ మిస్ గ్రాండ్ సరాబురి 2025 పోటీ ప్రాథమిక, చివరి ఈవెంట్ రెండింటికీ ప్రత్యేక అతిథిగా థాయిలాండ్ వెళ్ళింది. ఆమె సందర్శన సమయంలో, బ్యాంకాక్ ఫౌండేషన్ ఫర్ స్లమ్ చైల్డ్ కేర్కు మద్దతు ఇచ్చే అవకాశాన్ని కూడా ఆమె అందుకుంది, ఫౌండేషన్ ముఖ్యమైన పనికి సహాయపడటానికి 10,000 టిహెచ్బి విలువైన అవసరమైన వస్తువులను విరాళంగా ఇచ్చింది.

## మిస్ గ్రాండ్ ఇంటర్నేషనల్ 2024
సెప్టెంబరు చివరి నుండి 2024 అక్టోబరు 25 వరకు థాయ్లాండ్ లో జరిగిన మిస్ గ్రాండ్ ఇంటర్నేషనల్ 2024 పోటీలో రాచెల్ భారతదేశానికి ప్రాతినిధ్యం వహించింది. ఈవెంట్ ముగింపులో, అవుట్గోయింగ్ టైటిల్ హోల్డర్ అయిన పెరూకు చెందిన లూసియానా ఫస్టర్ ఆమెను విజేతగా పట్టాభిషేకం చేసింది. రాచెల్ విజయం ఒక ముఖ్యమైన మైలురాయిని సూచిస్తుంది, ఎందుకంటే ఆమె మిస్ గ్రాండ్ ఇంటర్నేషనల్ కిరీటాన్ని గెలుచుకున్న మొదటి భారతీయురాలు, అలాగే, ఆసియాకు చెందిన మూడవ వ్యక్తి.

## మూలాలు

వర్గం:2004 జననాలు
వర్గం:21వ శతాబ్దపు భారతీయ నటీమణులు
వర్గం:జీవిస్తున్న ప్రజలు
ప్రసుగ్రెల్

**ప్రసుగ్రెల్**, అనేది పెర్క్యుటేనియస్ కరోనరీ ఇంటర్వెన్షన్ పొందే అక్యూట్ కరోనరీ సిండ్రోమ్ ఉన్న వ్యక్తులలో రక్తం గడ్డకట్టడాన్ని నిరోధించడానికి ఉపయోగించే ఒక ఔషధం. ఇది ఆస్పిరిన్‌తో కలిపి ఉపయోగించబడుతుంది. దీనిని నోటిద్వారా తీసుకోవాలి.

ఈ మందు వలన రక్తస్రావం వంటి సాధారణ దుష్ప్రభావాలు కలిగి ఉంటాయి. థ్రోంబోటిక్ థ్రోంబోసైటోపెనిక్ పర్పురా, ఆంజియోడెమా వంటి ఇతర దుష్ప్రభావాలు ఉండవచ్చు. ఇది సి2వై 12 ప్లేట్‌లెట్ అడెనోసిన్ డైఫాస్ఫేట్-రిసెప్టర్ ఇన్హిబిటర్ రకం ప్లేట్‌లెట్ ఇన్హిబిటర్.

ప్రసుగ్రెల్ 2009లో యూరప్, యునైటెడ్ స్టేట్స్‌లో ఉపయోగం కోసం ఆమోదించబడింది. ఇది సాధారణ ఔషధంగా అందుబాటులో ఉంది. యునైటెడ్ కింగ్‌డమ్‌లో 2021 నాటికి 4 వారాల మందులకు NHS దాదాపు £6 ఖర్చవుతుంది. యునైటెడ్ స్టేట్స్‌లో ఈ మొత్తం దాదాపు 30 అమెరికన్ డాలర్లు ఖర్చవుతుంది. ఇది 2020 నాటికి కెనడాలో అందుబాటులో ఉండదు.

## మూలాలు

వర్గం:ఔషధాలు
లెవమిసోల్

**లెవమిసోల్**, అనేది పరాన్నజీవి పురుగుల ఇన్ఫెక్షన్‌లకు చికిత్స చేయడానికి ఉపయోగించే ఒక ఔషధం. ప్రత్యేకంగా ఇది అస్కారియాసిస్, హుక్వార్మ్ ఇన్ఫెక్షన్లకు ఉపయోగిస్తారు. దీనిని నోటిద్వారా తీసుకోవాలి.

ఈ మందు వలన పొత్తికడుపు నొప్పి, వాంతులు, తలనొప్పి, మైకము వంటి దుష్ప్రభావాలు ఉండవచ్చు. తల్లిపాలను లేదా గర్భం మూడవ త్రైమాసికంలో వాడటం సిఫారసు చేయబడలేదు. తీవ్రమైన దుష్ప్రభావాలు సంక్రమణ ప్రమాదాన్ని కలిగి ఉండవచ్చు. ఇది యాంటీహెల్మింటిక్ ఔషధాల తరగతికి చెందినది.

లెవమిసోల్ 1966లో కనుగొనబడింది. ఇది ప్రపంచ ఆరోగ్య సంస్థ అవసరమైన ఔషధాల జాబితాలో ఉంది. అభివృద్ధి చెందుతున్న దేశాలలో టోకు ధర చికిత్స కోసం  0.18 నుండి  0.33 వరకు ఉంటుంది. ఇది యునైటెడ్ స్టేట్స్‌లో వాణిజ్యపరంగా అందుబాటులో లేదు. లెవామిసోల్‌ను పశువులకు పురుగుమందుగా కూడా ఉపయోగిస్తారు. 

## మూలాలు

వర్గం:ఔషధాలు
అప్రెమిలాస్ట్

**అప్రెమిలాస్ట్**, అనేది ప్లేక్ సోరియాసిస్, సోరియాటిక్ ఆర్థరైటిస్, బెహెట్స్ వ్యాధి చికిత్సకు ఉపయోగించే ఒక ఔషధం. ఇతర చికిత్సలు ప్రభావవంతంగా లేనప్పుడు ఇది ఉపయోగించబడుతుంది. దీనిని నోటిద్వారా తీసుకోవాలి.

ఈ మందు వలన అతిసారం, వికారం, సాధారణ జలుబు, తలనొప్పి వంటి సాధారణ దుష్ప్రభావాలు ఉన్నాయి. ఇతర దుష్ప్రభావాలు నిరాశ, బరువు తగ్గడం వంటివి కలిగి ఉండవచ్చు. గర్భధారణలో భద్రత అస్పష్టంగా ఉంది.

అప్రెమిలాస్ట్ 2014లో యునైటెడ్ స్టేట్స్, 2015లో యూరప్‌లో వైద్యపరమైన ఉపయోగం కోసం ఆమోదించబడింది. యునైటెడ్ కింగ్‌డమ్‌లో 4 వారాల చికిత్సకు 2021 నాటికి NHSకి దాదాపు £550 ఖర్చవుతుంది. యునైటెడ్ స్టేట్స్‌లో ఈ మొత్తం దాదాపు 4,100 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు
వన్యా మిశ్రా

**వన్యా మిశ్రా** (జననం 1992 ఫిబ్రవరి 27) ఒక భారతీయ సాంకేతిక వ్యాపారవేత్త, నర్తకి, మాజీ నటి, అందాల పోటీ టైటిల్‌హోల్డర్, ఆమె ఫెమినా మిస్ ఇండియా వరల్డ్ 2012 కిరీటాన్ని పొందింది.

వన్య పంజాబ్‌లోని జలంధర్‌లో జన్మించింది, చండీగఢ్‌లో పెరిగింది. ఆమె పంజాబ్ ఇంజనీరింగ్ కాలేజీలో ఎలక్ట్రికల్ ఇంజనీరింగ్ చదివింది. ఆమె ఆగస్టు 2012లో చైనాలో జరిగిన మిస్ వరల్డ్ 2012 ఈవెంట్‌లో భారతదేశానికి ప్రాతినిధ్యం వహించింది. అక్కడ, ఆమె 5వ ర్యాంక్‌తో ముగించింది. అయితే, *మిస్ మల్టీమీడియా*, *మిస్ బ్యూటీ విత్ ఎ పర్పస్ అనే* ఆరింటిలో రెండు ప్రధాన ఉపశీర్షికలను గెలుచుకుంది.

ఆమె ఆండ్రాయిడ్‌లో ప్రారంభించబడిన తన ఫ్యాషన్ డిస్కవరీ పోర్టల్ సమ్మర్‌లేబుల్‌లో సహ వ్యవస్థాపకురాలు, మేనేజింగ్ డైరెక్టర్‌గా వ్యవహరిస్తోంది.

వన్యా మిశ్రా టైమ్స్ గ్రూప్ సంస్థ మిస్ ఇండియా ఆర్గనైజేషన్‌లో ప్రతిభావంతురాలిగా పనిచేసింది. ఆమె జనవరి 2017 వరకు వ్యాపారవేత్తగా కొనసాగింది, ఆ తర్వాత ఆమె వ్యాపార కార్యనిర్వాహకురాలిగా మారింది.

## ప్రారంభ జీవితం
వన్యా మిశ్రా 1992 ఫిబ్రవరి 27న జలంధర్‌లో జన్మించింది. ఆమె తండ్రి ఇండియన్ ఆర్మీ ఆఫీసర్ , తల్లి ఇంజనీర్, మాజీ స్కూల్ టీచర్. ఆమె చండీగఢ్ లో పాఠశాల విద్యను అభ్యసించింది. ఆ తరువాత, ఆమె పంజాబ్ ఇంజనీరింగ్ కళాశాలలో చేరింది. ఆమె 2014లో బ్యాచిలర్ ఆఫ్ ఇంజనీరింగ్ డిగ్రీని ఎలక్ట్రికల్ ఇంజినీరింగ్‌ ప్రధానాంశంగా పట్టభద్రురాలైంది. 2022లో, ఆమె ఇండియన్ ఇన్‌స్టిట్యూట్ ఆఫ్ మేనేజ్‌మెంట్, అహ్మదాబాద్ నుండి ఎంబీఎ పూర్తి చేసింది.
## మిస్ ఇండియా వరల్డ్ 2012
జనవరి 2012లో, 19 సంవత్సరాల వయస్సులో, ఆమె అనేక రాష్ట్ర రౌండ్‌లను గెలుచుకున్న తర్వాత ఆల్ ఇండియా విజేత మిస్ డాబర్ రోజ్ గ్లోగా ఎంపికైంది, ఫెమినా మిస్ ఇండియా 2012లో టాప్ 20లోకి ప్రవేశించింది. 2012 మార్చి 30న, మహారాష్ట్రలోని ముంబైలో జరిగిన కార్యక్రమంలో ఆమె పాంటలూన్స్ ఫెమినా మిస్ ఇండియా వరల్డ్ విజేతగా నిలిచింది. జడ్జింగ్ ప్యానెల్‌లో ఏక్తా కపూర్, సంజీవ్ బజాజ్, సోనూ నిగమ్, హర్భజన్ సింగ్, సాక్షి తన్వర్, రోహిత్ శెట్టి వంటి ప్రముఖులు ఉన్నారు. ఆమె 3 ప్రధాన ఉపశీర్షికలు మేబెల్‌లైన్ మోస్ట్ బ్యూటిఫుల్ ఐస్, డాబర్ మోస్ట్ బ్యూటిఫుల్ స్కిన్, మోస్ట్ ఫోటోజెనిక్ కూడా గెలుచుకుంది, వెనిజులాకు చెందిన మాజీ ప్రపంచ సుందరి ఇవియన్ సార్కోస్ ఆమెకు కిరీటాన్ని ధరింపచేసింది.

## మిస్ వరల్డ్ 2012
2012లో, ఆమె చైనా ఇన్నర్ మంగోలియాలోని ఓర్డోస్‌లో జరిగిన మిస్ వరల్డ్ పోటీలో భారతదేశానికి ప్రాతినిధ్యం వహించింది. అక్కడ ఆమె ప్రపంచవ్యాప్తంగా 120 మంది ప్రపంచ విజేతలతో పోటీ పడింది. దక్షిణ సూడాన్, ఆస్ట్రేలియా, వేల్స్, జమైకా, పీఆర్ చైనా, బ్రెజిల్‌లతో పాటు ఆమె టాప్ 7లో నిలిచింది. చైనా పీఆర్‌కు చెందిన వెన్క్సియా యు పోటీలో విజేతగా నిలిచింది.

## మూలాలు

వర్గం:1992 జననాలు
వర్గం:ఫెమినా మిస్ ఇండియా విజేతలు
వర్గం:జీవిస్తున్న ప్రజలు
అలిరోకుమాబ్

**అలిరోకుమాబ్**, అనేది అధిక కొలెస్ట్రాల్‌ను చికిత్స చేయడానికి, గుండె జబ్బుల ప్రమాదాన్ని తగ్గించడానికి ఉపయోగించే ఒక ఔషధం. ఇది సాధారణంగా స్టాటిన్‌తో ఉపయోగించబడుతుంది. దీనిని ఇంజెక్షన్ ద్వారా తీసుకోవాలి.

ఈ మందు వలన ముక్కు కారటం, ఇంజెక్షన్ చేసిన ప్రదేశంలో నొప్పి, కండరాల నొప్పి వంటి సాధారణ దుష్ప్రభావాలు ఉంటాయి. వాస్కులైటిస్ లేదా ఆంజియోడెమాతో సహా అలెర్జీ వంటి ఇతర దుష్ప్రభావాలు ఉండవచ్చు. గర్భధారణ సమయంలో భద్రత అస్పష్టంగా ఉంది. ఇది మోనోక్లోనల్ యాంటీబాడీ, ఇది ప్రొప్రొటీన్ కన్వర్టేజ్ సబ్‌టిలిసిన్ కెక్సిన్ టైప్ 9 ఇన్‌హిబిటర్‌గా పనిచేస్తుంది.

అలిరోకుమాబ్ 2015లో యునైటెడ్ స్టేట్స్, యూరప్‌లో వైద్యపరమైన ఉపయోగం కోసం ఆమోదించబడింది. యునైటెడ్ కింగ్‌డమ్‌లో 2021 నాటికి 4 వారాల మందుల ధర NHSకి దాదాపు £340 కాగా, యునైటెడ్ స్టేట్స్‌లో ఈ మొత్తం దాదాపు 370 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు
భగవాన్ దాస్ కబీర్ పంతి

**భగవాన్ దాస్ కబీర్ పంతి**  హర్యానా రాష్ట్రానికి చెందిన రాజకీయ నాయకుడు. ఆయన నీలోఖేరి నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
భగవాన్ దాస్ కబీర్ పంతి స్వతంత్ర అభ్యర్థిగా 2009 ఎన్నికలలో నీలోఖేరి నియోజకవర్గం నుండి స్వతంత్ర అభ్యర్థిగా పోటీ చేసి ఓడిపోయి ఆ తరువాత బీజేపీ పార్టీలో చేరి 2014 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్ఎల్‌డీ అభ్యర్థి మామూ రామ్ పై 34,410 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

భగవాన్ దాస్ 2019 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ధరమ్ పాల్ గోండర్ చేతిలో 2,222 ఓట్ల స్వల్ప తేడాతో ఓడిపోయి ఆ తరువాత, 2024 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి భారత జాతీయ కాంగ్రెస్ అభ్యర్థి ధరమ్ పాల్ గోండర్ పై 18,845 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

## మూలాలు
 
వర్గం:హర్యానా నుండి ఎన్నికైన శాసన సభ్యులు
వర్గం:హర్యానా రాజకీయ నాయకులు 
వర్గం:హర్యానా వ్యక్తులు
వర్గం:2024 హర్యానా శాసన సభ్యులు
వర్గం:భారతీయ జనతా పార్టీ రాజకీయ నాయకులు
ఎరెనుమాబ్

**ఎరెనుమాబ్**, అనేది మైగ్రేన్ తలనొప్పిని నివారించడానికి ఉపయోగించే ఔషధం. నెలకు కనీసం 4 తలనొప్పి ఉన్నవారిలో ఇది ఉపయోగించబడుతుంది. దీనిని ఇంజెక్షన్ ద్వారా తీసుకోవాలి.

ఈ మందు వలన మలబద్ధకం, కండరాల నొప్పులు వంటి సాధారణ దుష్ప్రభావాలు ఉంటాయి. ద్రవం నిలుపుదల కారణంగా వాపు వంటి ఇతర దుష్ప్రభావాలు ఉండవచ్చు. గర్భధారణ సమయంలో ఉపయోగంతో హాని ఉన్నట్లు ఎటువంటి ఆధారాలు లేనప్పటికీ, అటువంటి ఉపయోగం బాగా అధ్యయనం చేయబడలేదు. ఇది మోనోక్లోనల్ యాంటీబాడీ, ఇది కాల్సిటోనిన్ జన్యు సంబంధిత పెప్టైడ్ రిసెప్టర్ తో బంధిస్తుంది, అడ్డుకుంటుంది.

ఎరెనుమాబ్ 2018లో యునైటెడ్ స్టేట్స్, యూరప్‌లో వైద్యపరమైన ఉపయోగం కోసం ఆమోదించబడింది. యునైటెడ్ కింగ్‌డమ్‌లో దీని ధర 2021 నాటికి ప్రతి 4 వారాలకు దాదాపు £390 కాగా, యునైటెడ్ స్టేట్స్‌లో ఈ మొత్తం దాదాపు 630 అమెరికన్ డాలర్లు ఖర్చవుతుంది.

## మూలాలు

వర్గం:ఔషధాలు